<classify> Mwandishi Wetu -Dodoma SERIKALI imewaagiza maofisa maendeleo ya jamii wa mikoa na halmashaurizote kuhakikisha wanasimamia uanzishwaji na uendeshwaji wa kamati za ulinzi wawanawake na watoto za ngazi za mikoa, wilaya, kata na vijiji. Agizo hilo lilitolewa jana mkoani Dodoma na Waziri wa Afya na Maendeleoya Jamii, Jinsia, Wazee na Watoto, Ummy Mwalimu, wakati akizindua siku 16 za kampeniya kupinga ukatili wa kijinsia Uwanja wa Jamhuri jijini hapa. Kampeni hiyo iliratibiwa na Shirika la Wanawake katika Sheria naMaendeleo Afrika WiLDAF kwa kushirikiana na Mtandao wa Kupambana na Ukatiliwa Kijinsia Mkuki. Ummy alisema kuanzishwa kwa kamati hizo ni maelekezo ya mwongozo wampango wa taifa wa kutokomeza ukatili dhidi ya wanawake na watoto. Aliagiza pia maofisa maendeleo ya jamii na ustawi wa jamii wahalmashauri zote kuanzisha programu za kijamii za kutokomeza ukatili wakijinsia na kutoa msaada kwa waathiriwa wa vitendo vya ukatili katika halmashaurihusika. Aidha, ameagiza kuanzishwa kwa madawati ya jinsia katika taasisi zaelimu ya juu ili kukomesha vitendo vya rushwa ya ngono na ukatili mwingine kwawanafunzi. Alisema Serikali itaendelea kushirikiana na asasi za kiraia katikamapambano dhidi ya vitendo vya ukatili wa kijinsia maeneo yote hapa nchini. Alisema kuwa Serikali ya awamu ya tano imedhamiria kutokomeza vitendovya ukatili wa kijinsia ili kuwawezesha wanawake na watoto kupata haki nakulindwa dhidi ya ukatili wa kijinsia, dhuluma, ubaguzi na unyanyasaji. Ummy alisema kampeni ya kupiga vita ukatili wa kijinsia inahusu wanaumena wanawake, hivyo hakuna sababu ya wanaume kuona haya kwenda kutoa taarifawanapofanyiwa vitendo vya aina hiyo. Aliwataka wanaume wanaofanyiwa vitendo vya ukatili wa kijinsia na wakezao kuacha kuona aibu kuomba msaada na badala yake watoe taarifa kwenyemadawati ya jinsia ili waweze kusaidiwa kupata haki zao. Katibu Mkuu wa Wizara ya Afya, Maendeleo ya Jamii, Jinsia, Wazee naWatoto, Dk. John Jingu alisema ukatili wa kijinsia haukubaliki sehemu yoyoteile, hivyo kuitaka jamii kuacha manyanyaso dhidi wanawake na watoto. Naye, Mwakilishi Mkazi wa Shirika la Umoja wa Mataifalinaloshughulikia wanawake, Hodan Addou alisema kuwa shirika hilo litaendeleakushirikiana na Serikali kupinga vitendo vya ukatili wa kijinsia kwa makundiyote ili kujenga jamii yenye usawa. Aliongeza kuwa vitendo vya ukatili wa kijinsia ni tatizo la kidunialinalohitaji jitihada za pamoja katika kulikomesha. Mkurugenzi wa WiLDAF, Anna Kulaya alisema ukatili wa kijinsia ni mojakati ya ukiukwaji mkubwa wa haki za binadamu na umeendelea kuwa kikwazo kikubwakatika kufikia malengo 17 endelevu, hususan usawa wa kijinsia. Anna alisema ni dhahiri kwamba nchi haiwezi kufikia uchumi wa viwandakama ukatili utaendelea katika jamii na kwamba ukatili wa kingono, hasa ubakajiumeendelea kuongezeka mwaka hadi mwaka. Alisema kampeni ya mwaka huu inahamasisha ushiriki mkubwa wa wanaume nawavulana kuzuia vitendo vya kikatili.  <topic>: AFYA 